માલધારી વિકાસ સંગઠને નાયબ કલેક્ટરને પત્ર પાઠવીને જણાવ્યુ છે કે અંજારથી ભુજ જતા મુખ્ય રોડના જમણી તરફ રબારી સમાજના પશુપાલકોના વર્ષો જુના વાડાઓ આવેલા છે. અંજારના રાજકીય આગેવન કાનજીભાઈ કચરાભાઈ સોરઠીયા અને કારોબારી ચેરમેન કેશુભાઈ કચરાભાઈ સોરઠીયા પોતે ભાજપના આગેવાન હોવાનો સતાનો દુરપયોગ કરીને લીઝમાં અપાઈ હોવાના ખોટા દાવા કરીને દબાણ કરવા માંગે છે. પત્રમાં સમાજે જણાવ્યુ છે કે જો લીઝની જગ્યા હોય તો ખનીજ વિભાગ સહિત અધિકારીઓ પંચનામુ કરીને ખુલ્લી કરાવે તેમા પશુ પાલકોને વાંધો નથી પરંતુ ભુ માફીયાઓ દ્વારા બાંધકામ ન થાય તે જરુરી છે. માલધારી સમાજે કોઇ પાકુ બાંધકામ આટલા વર્ષોમાં જમીન પર કર્યુ નથી.